stanford-oval/wikipedia huggingface dataset:
Harvard Medical School
Opetusyhteistyökumppanit

Beth Israel Deaconess Medical Center
Brigham and Women's Hospital
Massachusetts General Hospital
Opiskelijat ja tiedekunta viittaavat näihin kolmeen instituutioon usein nimellä "Harvard Trinity".
Children's Hospital Boston
Dana-Farber Cancer Institute
Mount Auburn Hospital
Joslin Diabetes Center
Massachusetts Eye and Ear Infirmary
McLean Hospital
Cambridge Hospital
Spaulding Rehabilitation Hospital
The Forsyth Institute
VA Boston Healthcare System
Schepens Eye Research Institute
Harvard Stem Cell Institute
Hansjorg Wyss Institute
Aiheesta muualla

Kuvia tai muita tiedostoja aiheesta Harvard Medical School Wikimedia Commonsissa
Highlandin piirikunta (Ohio)

Highlandin piirikunta on piirikunta Ohiossa, Yhdysvalloissa, jonka hallintokeskus on Hillsboro. Sen väkiluku oli 40 875 vuonna 2000.
Maantiede

Highlandin naapuripiirikuntia ovat Fayette pohjoisessa, Ross koillisessa, Pike idässä, Adams kaakossa, Brown luoteessa ja Clinton luoteessa.
Väestö

Piirikunnassa oli vuoden 2010 väestönlaskennassa 43 589 ihmistä. Etniset ryhmät jakautuvat valkoisiin, joita on 96,4%, mustiin (1,6%), alkuperäisamerikkalaisiin (0,3%) ja aasialaisiin (0,2%).
Kotitalouden mediaanitulo on 40 423 dollaria ja köyhyysrajan alapuolella oli 17,3% väestöstä vuosina 2007–2011.
Haukilampi (Karstula, Riihiperä)

| Haukilampi |
| --- | --- |
Valtiot:  Suomi
Maakunnat:  Keski-Suomi
Kunnat:  Karstula
Koordinaatit:  62°46′08″N, 24°27′40″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vankajoen va (14.67)
Laskujoki:  suo-oja 
Järvinumero:  14.673.1.024
Mittaustietoja
Pinnankorkeus:  214,1 m  
Pituus:  400 m  
Leveys:  190 m  
Rantaviiva:  1,061 km  
Pinta-ala:  6,116 ha  
Tilavuus:  0,0001152 km³ 
Keskisyvyys:  1,88 m  
Suurin syvyys:  5,7 m  
Saaria:  ei saaria 
 fiHaukilampi 
Haukilampi  on Keski-Suomessa Karstulassa  Riihiperän lähellä sijaitseva lampi.
Maantietoa

Lampi on 400 metriä pitkä, 190 metriä leveä, ja sen pinta-ala on 6,1 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 115 200 kuutiometriä. Sen keskisyvyys on 1,9 metriä ja suurin syvyys on 5,7 metriä. Sen rantaviivan pituus on 1,1 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Vahankajoen valuma-alueella (14.67), jonka Valkkunan valuma-alueeseen (14.673) se kuuluu. Lammen vedenpinnan korkeus on 214,1 metriä mpy.
Kulkuripojat

Kulkuripojat 1980-luvulla.
Kulkuripojat on vuonna 1982 perustettu suomalainen pelimanniyhtye. Hannu Virtanen ja Mika Leppänen perustivat sen Annastuuna-yhtyeensä rinnalle.  Kulkuripojat-yhtye toimi vuosina 1982–1992.
Yhtyeen synty ja kokoonpano

Yhtyeen perustivat Annastuuna-yhtyeessä soittaneet ja laulaneet Mika Leppänen ja Hannu Virtanen. Hannu ja Mika kutsuivat mukaan yhtyeeseen Jukka Hynnisen ja Jouni Järvelän. Jukka oli soittanut mm. poliittisessa lauluyhtyeessä Avaruuslinnussa. Jouni taas oli kuuluisaa Kaustisen pelimannisukua ja oli samoihin aikoihin perustamassa JPP-yhtyettä. Kulkuripoikien kokoonpanoksi tuli siis Mika Leppänen (laulu, mandoliini), Hannu Virtanen (laulu, kitara, 2-rivinen hanuri), Jukka Hynninen (laulu, kitara, mandola, huilut) ja Jouni Järvelä (viulu, laulu, basso) . Kulkuripojat julkaisi kaksi levyä ja teki vuosien kuluessa satoja keikkoja sekä lukuisia ulkomaankiertueita. Yhtye lopetti toimintansa 1990-luvun alussa. Sen jälkeen kaikki jäsenet jatkoivat musisointia omilla tahoillaan erilaisissa projekteissa ja yhtyeissä.
Ohjelmisto ja levytykset

Yhtyeen ensimmäinen ohjelmisto koottiin Erkki Ala-Könnin kokoamista kansanlaulukirjoista. Erityisesti pojat mielistyivät mestarilaulaja Kalle Rintaselta muistiin merkittyihin lauluihin, ja he kävivät myös tapaamassa Kallea Ylihärmässä. Sovitukset kappaleisiin laativat yhtyeen jäsenet ja osin myös Timo Ruottinen.
Yhtyeen levytyshanke sai vauhtia, kun Finnlevy järjesti Tilaa on huipulla -kykyjenetsintäkiertueen, joka ulottui myös Tampereelle 29.9.1983. Levyn tuottajaksi tuli yhtyeen ohella arvostettu Jaakko Salo, ja äänitykset tehtiin Helsingissä Pitäjänmäen studiolla. Työskentelyn tuloksena syntyi levy Aalijummat. Arvostetuissa se sai kehuja ja moitteita. Laulut soivat Ylen ohjelmissa myös pitempinä sikerminä ja yhtyeestä tehtiin erillisiä radio-ohjelmia.
Kulkuripoikien toinen levy ilmestyi vuonna 1990. Silloin mukana oli jo uusi jäsen, harmonikansoittaja Juha Salmesvuori. Tähdet ja toi kirkas kuu -levyn laulut on sävelletty maan ensimmäisten suomenkielisten runoilijoitten teksteihin, ja niistä seitsemän sävelsi Mika Leppänen, Hannu Virtanen viisi. Levy äänitettiin Tampereella JJ-studiossa, jonka omistaja Juuso Nordlund soitti levylle sähköbasso-osuudet. Levy-yhtiö oli Timo Närväisen omistama Olarin musiikki. Levy julkaistiin vain LP-muodossa, vaikka CD-muoto olikin jo valtaamassa markkinat. Tähdet ja toi kirkas kuu oli mukana Helsingin Sanomien Vuoden levyt -listalla.
Pirkko Kotirinta kirjoitti levystä Helsingin Sanomissa seuraavasti:
»Tässäpä levy nykypäivän asuntovelallisille ja muille raskautetuille. Ihanteellisen kansallismieliset ja ajan patinoivat tekstit kertovat vanhasta Suomesta, jossa kaunis päivä paistelee, käki puussa kukkii ja riemunpäivä ruskottaa. Sävellykset ja sovitukset ovat oivaltavia, tuoreita ja iskeviä. En tiedä, millä mielellä tekstit on valittu, mutta levy on hyvä.» 
()
Esiintymiset

Aalijummat-levyn ja radiosoittojen ansiosta Kulkuripojat tuli tunnetuksi, ja yhtye teki vuosien mittaan satoja keikkoja pubeissa, yritysten tilaisuuksissa ja erilaisia tapahtumissa. Yhtye vieraili myös Kaustisella ja lukuisilla Etelä-Suomen festivaaleilla ja teki ulkomaankiertueita. Kaikkiaan pääosin opetusministeriön tuella toteutetut ulkomaankiertueet olivat seuraavat: Ranska 1983 (yhdessä Annastuunan kanssa), Mongolia 1985, Alaska 1986, Unkari ja Albania 1988, Australia 1989 ja Viro 1990. Kaikissa maissa yhtyeellä oli useita konsertteja ja Albaniassa ja Mongoliassa yhtyeen konsertti nauhoitettiin myös televisioon.
1980-luvun lopulla yhtye kiersi Suomea Wanha Suomi -konserttikokonaisuudella. Esiintymisiä oli erityisesti erilaisia kulttuuritapahtumissa, mm. Vammalan Vanhan kirjallisuuden päivillä, Laulu Varkaus -tapahtumassa sekä kirjastoissa eri puolilla Suomea.  Kiireisin kesä oli vuonna 1990, jolloin yhtye esiintyi kahdeksilla festivaaleilla, joista kaksi esiintymistä myös televisioitiin. Yhtyeellä oli ohjelmistossa myös lastenkonsertti, ja viimeinen keikka olikin lastenkonsertti Tampereella Pikku Kakkosen puiston avajaisissa 1992. Yle TV2 taltioi senkin.
Diskografia

Kulkuripojat: Aalijummat. Finnlevy ROLP 59. 1983
Kulkuripojat: Tähdet ja toi kirkas kuu. Olarin musiikki. OMLP 30. 1990.
Aiheesta muualla

JJ-studio
Highlife (kappale)

| ”Highlife” Cypress Hill |
| --- | --- | --- |

Singlen tiedot
 Albumilta: Skull & Bones
 Julkaistu: 31. lokakuuta 2000
 Tuottaja(t): DJ Muggs
 Tyylilaji: alternative hip hop, hardcore hip hop
 Kesto: 03.52
 Levy-yhtiö: Columbia
Cypress Hillin muut singlet
| ”(Rock) Superstar” 2000 | ”Highlife” 2000 | ”Can’t Get the Best of Me” 2000 |
Highlife on Cypress Hillin 12-tuumainen vinyylisingle, joka julkaistiin vuonna 2000.
Kappaleet

Highlife
(Rap) Superstar
Aiheesta muualla

Highlife discogs.com -sivustolla
Heihe

| Heihe (黑河) |
| --- | --- |
 Heihe (punaisella) Heilongjiangin maakunnassa (oranssilla)
Valtio:  Kiina
Maakunta:  Heilongjiang
Hallinto:  
 – Hallinnon tyyppi:  Prefektuuritason kaupunki
Pinta-ala:  
 – Kokonaispinta-ala:  54 390 km²
Väkiluku (2010):  1 673 898
 – Väestötiheys:  30,8 as./km²
 
 www.heihe.gov.cn 
Infobox OKVirheellinen NIMI-arvo: 
Heihe (kiin.: 黑河; pinyin: Hēihé; "musta joki") on kaupunki Heilongjiangin maakunnassa Kiinassa. Kaupunki sijaitsee Amur-joen varrella Venäjän rajalla. Vastarannalla sijaitsee Blagoveštšenskin kaupunki. Rajakauppa on vilkastunut vapaakauppa-alueen myötä.
Vuonna 2016 aloitettiin yli kilometrin pituisen sillan rakentaminen Amurin yli yhteistyössä venäläisten kanssa. Silta yhdistää Heihen ja Venäjän puoleisen Blagoveštšenskin ja helpottaa sekä rahti- että matkustajaliikennettä maiden välillä. Silta valmistui marraskuussa 2019, ja se oli tarkoitus ottaa käyttöön viimeistelytöiden jälkeen huhtikuussa vuonna 2020, mutta koronavirusrajoitusten johdosta säännöllinen liikenne alkoi vasta 10. kesäkuuta 2022. Alussa siltaa käytetään vain rahtiliikenteeseen.
Katunäkymää
Aiheesta muualla

Kuvia tai muita tiedostoja aiheesta Heihe Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Kota Kinabalu

| Kota Kinabalu |
| --- | --- |

 lippu:  vaakuna
 Kota Kinabalun sijainti Sabahissa.
 Kota Kinabalu
 Koordinaatit: 5°58′17″N, 116°5′43″E 
Valtio:  Malesia
Osavaltio:  Sabah
Seutu:  West Coast Division
Perustettu:  1882
Pinta-ala:  
 – Kokonaispinta-ala:  351 km²
Väkiluku (2009):  617 972
 – Väestötiheys:  650 as./km²
Aikavyöhyke:  UTC+8
 
 http://www.dbkk.sabah.gov.my/ 
Infobox OKVirheellinen NIMI-arvo: 
Kota Kinabalu, aiemmalta nimeltään Jesselton on Sabahin osavaltion pääkaupunki Malesiassa. Kaupunki sijaitsee Borneon luoteisrannalla Etelä-Kiinan meren rannalla. Kaupungin edustalla sijaitsee Tunku Abdul Rahmanin kansallispuisto. Kaupungille nimen antanut Borneon korkein kohta Mount Kinabalu sijaitsee noin parin tunnin matkan päässä kaupungista. Kota Kinabalun asukasluku vuonna 2009 oli 617 972. Kaupunki on Sabahin laajin kaupunki ja Malesian kuudenneksi suurin kaupunki. Kota Kinabalu lyhennetään usein K. K.
Kaupunki on merkittävä turistikohde ja portti matkailijoille Sabahiin ja Borneoon. Kinabalun kansallispuisto sijaitsee noin 90 kilometrin päässä kaupungista. Kaupungissa ja sen lähistöllä on useita turistikohteita. Kota Kinabalu on myös merkittävä taloudellinen keskus itä-Malesiassa. Kaupunki on yksi Malesian nopeimmin kasvavista kaupungeista.
Historia

1800-luvun lopulla British North Borneo Company (BNBC) ryhtyi perustamaan siirtokuntia Pohjois-Borneoon (nykyinen Sabah). Vuonna 1882 perustettiin pieni siirtokunta nykyiseen Gaya Bayhin, jossa jo silloin asui Bajau-kansan alkuperäisväestöä. Bajau-kansan vapautustaistelija Mat Sallehin johtama ryhmä tuhosi ja poltti Gaya Islandin ensimmäisen siirtokunnan.
Kapinan jälkeen BNBC päätti perustaa siirtokunnan helpommin puolustettavaan paikkaan mantereelle vastapäätä Pulau Gayaa. Lähellä sijainnut kalastajakylä nimeltä Api-Api oli BNBC:n seuraava siirtokunta. Alueelle perustettiin satama ja North Borneo Railwayn asema. Kylää laajennettiin ja sen nimeksi annettiin Jesselton, BNBC:n silloisen varapääjohtajan Sir Charles Jesselin mukaan.
Lopulta Jesseltonista tuli merkittävä kauppapaikka pohjois-Borneossa. Kauppaa käytiin kumilla, rottingilla hunajalla ja vahalla. Vastarakennetun rautatien avulla tavarat siirrettiin Jesseltonin satamaan. Tänä aikana tapahtui useita malaijien ja bajauien kapinoita ja BNBC pyrki kukistamaan alueella olleen merirosvouden uhan.
Vetäytyneet Britit tuhosivat Jesseltonin toisen maailmansodan alkuvaiheessa estääkseen sen päätymisen japanilaisten haltuun. Japanin miehitettyä Borneon Jesselton nimettiin uudelleen Apiksi. Alueella tapahtui useita kapinoita japanilaisia miehittäjiä vastaan. Sodan lopussa liittoutuneiden pommitukset tuhosivat kaupungin lähes täydellisesti. Vain kolme rakennusta selvisi pommituksista. Sota pohjois-Borneossa päättyi Japanin 37. armeijan viralliseen antautumiseen Labuanissa 10. syyskuuta 1945.
Sodan jälkeene Jesseltonin palasi BNBC:n hallintaan. BNBC ei kuitakaan pystynyt rahoittamaan kaupungin jälleenrakentamista vaan se luovutti kaupungin Britannian kruunulle vuonna 1946. Uusi siirtomaahallinto päätti rakentaa Jesseltonin uudelleen ja tehdä siitä pohjois-Borneon pääkaupungin Sandakanin sijasta.
Pohjois-Borneon ja Sarawakin, Singaporen ja Malaijian federaation muodostaessa Malesian vuonna 1963 alue sai nimen Sabah. Jesselton säilytti asemansa pääkaupunkina, mutta sen nimi vaihdettiin vuonna 1968 Kota Kinabaluksi.
Ilmasto

Kota Kinabalun ilmasto on trooppisen monsuuni-ilmaston ja trooppisen sademetsäilmaston välissä. Kaksi vuorottelevaa monsuunia hallitsevat Kota Kinabalun ilmastoa. Koillismonsuuni vallitsee marraskuusta maaliskuuhun. Toukokuusta syyskuuhun vallitsee lounaismonsuuni.[lähde? ] Lämpötilan vaihtelu vuoden aikana on pieni. Se pysyy koko vuoden 23 ja 32 °C:n välillä. Huhti- ja toukokuu ovat vuoden lämpimimmät kuukaudet ja joulu- ja tammikuu viileimmät. Sadanta vaihtelee vuoden mittaan lämpötilaa enemmän. Helmi- ja maaliskuu ovat kuivimmat kuukaudet. Eniten vettä sataa lokakuussa. Vuosittainnen sadanta on noin 2 800 millimetriä. Ilman suhteellinen kosteus on korkea jatkuvasti.
Liikenne > Maantie

Yksi kaupungin pääteistä on Jalan Lintas-Jalan Tuaran, joka toimii lähes kaupungin ympäröivänä kehätienä yhdistäen useita kaupunkia ympäröiviä alueita, kuten Putatanin, Penampangin, Luyangin, Likasin, Inanamin, Menggatalin, Sepanggarin ja Tuaranin. Sabahissa ei ole mootteiteitä. Kaupunkien välillä kulkee maanteitä muun muassa seuraavilla reiteillä:
Kota Kinabalu - Tamparuli - Kudat
Kota Kinabalu - Tamparuli - Ranau - Sandakan - Tawau - Serudong
Kota Kinabalu - Keningau - Lawas - Brunei - Miri - Kuching - Sematan
Kota Kinabalu - Keningau - Kalabakan - Tawau
Liikenne > Julkinen liikenne

Kaupungissa on säännöllinen bussiliikenne. Varsinaisten linja-autojen lisäksi käytetään myös minibusseja. Kaupungissa on kaksi terminaalia. Toinen sijaitsee Jalan Tun Razakilla ja täältä lähtevät bussit kaupungin eri osiin ja lähiöihin. Toinen terminaali sijaitsee Bandaran Berjayan lähellä. Täältä lähtevät bussit etelään (esimerkiksi Papar, Tenom, Beafort). North Kota Kinabalu Bus Terminal Inanamissa hoitaa liikenteen kaupungin pohjois- ja koillispuolelle.
Vuonna 1896 BNBC rakensi alueelle rautatien nimellä North Borneo Railway. Sen tarkoituksena oli taata kauppatavaralle kulkuyhteys Kota Kinabalun satamaan. Rautatie yhdistää Kota Kinabalun ja Tenomin ja se on itä-Malesian ainoa rautatie. Nykyään rautatien nimi on Sabah State Railway ja se tarjoaa päivittäisiä vuoroja työmatkaliikenteeseen, matkailijoille ja tavarankuljetukseen. Erillinen yritys North Borneo Railway tarjoa turisteille mahdollisuuden vapaa-ajan matkustukseen. Rautatien päätepiste sijaitsee Tanjung Arussa.
Liikenne > Lentoasema

Kota Kinabalun kansainvälinen lentoasema (KKIA) liittää Kota Kinabalun useisiin kohteisiin Malesiassa ja ulkomailla. Lentoasema on Malaysian Airlinesin ja AirAsian keskus. Lentoasemalla on kaksi terminaalia ja se on Malesian toiseksi vilkkain lentoasema. Kota Kinabalusta on yhteydet muun muassa Bandar Seri Begawanin, Shenzheniin, Souliin, Shanghaihin, Kantoniin, Hongkongiin, Macaoon, Manilaan, Cebuun, Singaporeen ja Taipeihin.
Liikenne > Satama

Kota Kinabalussa on kaksi satamaa: Kota Kinabalu Port ja Sepanggar Bay Container Port (SBCP). Kota Kinabalu Port hoitaa pääasiassa irtorahtia kun taas SBPC toimii Malesian laivaston tukikohtana, öljy- ja konttisatamana. Vuonna 2004 Kota Kinabalu Port käsitteli noin 3,6 miljoonaa tonnia rahtia ja se oli Sabahin kolmanneksi vilkkain satama. Kontteja satamassa kuitenkin käsitellään enemmän kuin missään muussa satamassa Sabahissa.
Kota Kinabalu Ferry Service toimii matkustajasatamana Jesselton Pointissa Kota Kinabalu Portin lähellä. Satamasta lähtee veneitä kaupungin edustan saarille.
Aiheesta muualla

Kuvia tai muita tiedostoja aiheesta Kota Kinabalu Wikimedia Commonsissa
Matkaopas aiheesta Kota Kinabalu Wikivoyagessa (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Kota Kinabalu
Käännös suomeksi
Henri Tamminen

| Henri Tamminen |
| --- | --- |
 Tamminen Mestarien liigan ottelussa vuonna 2015.
Henkilötiedot
Syntynyt: 22. huhtikuuta 1993 (ikä 31) Espoo, Suomi
Kansalaisuus:   Suomi
Jääkiekkoilija
Lempinimi:  Tami, Henkka
Pelipaikka:  oikea laitahyökkääjä
Maila:  oikea
Pituus:  189 cm
Paino:  93 kg
Seura
Seura:  Bodens HF
Sarja:  Hockeyettan
Pelinumero:  71
Pelaajaura
Pääsarjaura:  2014–
Aik. seurat:  KooKoo (Mestis) LeKi (Mestis) Kiekko-Vantaa (Mestis) HIFK (SML) JYP (SML)
Henri Tamminen (s. 22. huhtikuuta 1993 Espoo) on suomalainen jääkiekkoilija, joka pelaa Ruotsin kolmanneksi korkeimmalla sarjatasolla Hockeyettan-joukkue Bodens HF:ssä. Hän on pelipaikaltaan oikea laitahyökkääjä ja laukoo oikealta.
Ura > Maajoukkueura

Tamminen on pelannut kolme poikien maaottelua.
Hukkaliivi

Hukkaliivi on koiran päälle puettava sähköistetty turvaliivi, joka suojaa koiraa susien ja muiden petojen puremilta. Kun peto yrittää puraista koiraa, se saa liivistä voimakkaan sähköiskun. Liivin tarkoituksena on myös ehkäistä petojen uusia hyökkäyksiä koirien kimppuun.
Hieronymiitit Uudessa Maailmassa

Hieronymiitit saivat Uudessa Maailmassa Espanjan sijaishallitsijalta erityisen tehtävän valvoa intiaanien oikeuksia Espanjan Amerikan-siirtomaissa. He olivat Espanjan kuningashuoneen erityissuosiossa ja vanhastaan Kastilian kuninkaiden rippi-isiä. Ferdinand Katolilainen kuoli vuonna 1516, jonka jälkeen sijaishallitsijana toimi kardinaali Francisco Jiménez de Cisneros (1437-1517). Uudesta Maailmasta saapuneet huolestuttavat uutiset olivat syynä siihen, että kardinaali Cisneros päätti lähettää kolme suurin valtuuksin varustettua hieronymiittiä valvomaan Uuden Maailman tilannetta.
Bartolomé de las Casasin mukaan Cisneros oli eräs niistä, jotka avasivat keskustelun intiaanien oikeudenmukaisemmasta kohtelusta.
Kardinaali Cisneros lähetti vuonna 1517 kolme hieronymiitti-isää Santo Domingoon

Hieronymiittien tehtävänä oli valvoa saarten intiaanien oikeuksia ja kohentaa näiden elinoloja; että hallinto tapahtuisi vuoden 1512 Burgosin lakien mukaisesti ja paavin Espanjalle myöntämää saantokirjaa noudattaen. Intiaanit oli opastettava hyväksymään espanjalaisten tuoma elämäntapa, jonka omaksuttuaan he kykenisivät itse hallinnoimaan itseään. Tarkoituksena oli saada intiaanit asumaan entisissä, tai heitä varten rakennetuissa kylissä, joissa olisi kolmesataa asukasta (perhettä). Kyliä johtaisi espanjalainen mayordomo ja pappi. Pakollisten velvoitteiden oli jatkuttava. Koko ajan olisi kolmannes asukkaista kaivoksissa kaksi kuukautta, jonka jälkeen tapahtuisi vaihto. Hieronymiiteillä oli oikeus antaa encomiendansa hyvin hoitaneille ja annettuja säädöksiä noudattaneille encomenderoille mahdollisuuden jatkaa encomenderoina.
Valloitusretkiä varten oli saatava hieronymiittien suostumus

Kuuban kuvernöörin Diego de Velázquezin Jukatanin ja Meksikon rannikolle suunnittelemaa valloitus- ja vaihtokauppamatkaa varten oli hankittava hieronymiittien antama suostumus, jota varten Velázquez oli lähettänyt edustajansa Gonzalo de Gúzmanin anomusmatkalle Santo Domingoon. Hieronymiitit joutuivat toimimaan ja tekemään päätöksensä paikallisilta espanjalaisilta saamiensa, useimmiten näitä itseään hyödyttävien, tai ristiriitaisten tietojen varassa.
Siirtokuntalaiset vaativat encomiendojen ikuistamista

Siirtokuntalaiset väheksyivät intiaanien henkisiä kykyjä ja vaativat encomiendojen ikuistamista, väittäen isännän vaihtumisen olevan vahingollista intiaaneille, koska uudella encomenderolla oli vain kiire rikastua, jolloin aikaa ei jäisi intiaanien elinolojen parantamiseen. Jotkut kertoivat intiaanien menevän espanjalaisten palvelukseen lihavina ja palaavan sieltä laihoina. Erään todistajana kuullun mukaan intiaaneja tulisi ravita samaan tapaan kuin työmiehiä Kastiliassa. Toisen mielestä Burgosin säännösten noudattaminen takaisi encomiendan jatkuvuuden. Eräs kertoi intiaanien elämän olevan jaetun kahteen jaksoon; ensimmäinen jakso muodostui kuudesta kuukaudesta työtä, ja toinen jakso kahdesta kuukaudesta lepoa. Eräs kuultava kertoi mielipiteenään, että intiaanien muutto kyliin olisi näiden terveydelle tuhoisaa, ja että muutosta aiheutuisi itsemurhia. Lähes kaikki olivat sitä mieltä, että intiaanien asuttaminen yhteisiin kyliin merkitsisi repartimientojen, jako-osuuksien, pienenemistä.
Las Casas ja Santo Domingon dominikaaniluostarin esimies eivät anna hieronymiiteistä myönteistä kuvaa

Las Casas, jolla on nyt virallisen intiaanien suojelijan virka, ja joka tunsi kyseiset hieronymiitit hyvin, ei anna näistä kovin myönteistä kuvaa. Las Casas oli ennen hieronymiittien lähtöä Espanjasta keskustellut heidän kanssaan. Keskustelujen ilmapiiristä ja tuloksista kertoo se, että hieronymiitit ja Las Casas ylittivät Atlantin samanaikaisesti, mutta eri laivoilla. Sittemmin, hieronymiittien ja Las Casasin asetuttua Santo Domingoon, sikäläisen dominikaaniluostarin esimies lähettää saaren kardinaali-kuvernöörille kirjeen, jossa hän moittii hieronymiittien toimettomuutta ja ylistää Bartolomé de Las Casasia.
Hukkakaurat

| Hukkakaurat |
| --- | --- |
 Elokuvan juliste.
Ohjaaja:  Tomi Saarijärvi
Käsikirjoittaja:  Tomi Saarijärvi
Tuottaja:  Tomi Saarijärvi Maija-Liisa Laitila
Säveltäjä:  Albert Lenkiewicz Lauri Juvela Tuukka Haapamäki
Kuvaaja:  Jari Koskinen
Leikkaaja:  Tomi Saarijärvi
Pääosat:  Eerik Kantokoski Tarmo Kalmari Henna Mäki-Filppula
Valmistustiedot
Valmistusmaa:   Suomi
Tuotantoyhtiö:  Islandlake Films
Ensi-ilta:  23. lokakuuta 2015
Kesto:  65 min
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Hukkakaurat on Tomi Saarijärven ohjaama ja käsikirjoittama suomalainen independent-tuotantona tehty draamaelokuva vuodelta 2015
Elokuva sijoittuu 1980-luvun Etelä-Pohjanmaalle, jossa Jari karkaa armeijasta simputuksen vuoksi ja piileskelee kotikylällään kiinniottajia. Hän saa apua kylään muuttaneelta Tepolta.
Hopeasusi

Mallikuva brittiläisestä Hopeasudesta
Hopeasusi on erilaisissa partiojärjestöissä myönnettävä korkein mahdollinen ansiomerkki. Se on käytössä muun muassa Suomessa, Ruotsissa, Norjassa ja Isossa-Britanniassa.
Suomen Partiolaisissa Hopeasusi voidaan myöntää arvoaseman laajalti tunnettuna partiopersoonana saavuttanut, omalla poikkeuksellisen suurella panoksellaan positiivisesti ja rakentavasti partiotoimintaa eteenpäin vieneelle henkilölle.
Suomen Partiolaisissa myönnettiin aiemmin naisille erikseen Hopeajoutsenta, joka vastasi arvoasteikossa Hopeasutta. Yhdistyksen hallitus kuitenkin linjasi marraskuussa 2022, että jatkossa ainoa korkein aatemerkki on Hopeasusi, mikä tarkoitti Hopeajoutsen myöntämisen lopettamista. Hopeasusi ja -joutsen olivat järjestön viimeiset sukupuoleen sidotut ansiomerkit, ja linjauksen tarkoitus oli huomioida sukupuolen moninaisuus.
Hopeasusi otettiin Suomessa käyttöön vuonna 1926, ja se oli vuoteen 1935 asti sekä tyttö-, että poikajärjestöjen yhteinen korkein ansiomerkki.
Aiheesta muualla

Hopeasusi PartioWikissä
Luettelo Hopeasuden saaneista partiolaisista PartioWikissä
Helle Degn

| Helle Degn |
| --- | --- |
 Helle Degn vuonna 2005.
Tanskan kehitysapuministeri
 Poul Nyrup Rasmussenin I hallitus 25. tammikuuta 1993 – 27. syyskuuta 1994  
Edeltäjä:  virka perustettu
Seuraaja:  Poul Nielson
Kansankäräjäedustaja
 1977–2000 1971–1975  
Henkilötiedot
Syntynyt: 20. lokakuuta 1946 (ikä 77) Kööpenhamina, Tanska
Ammatti:  opettaja, poliitikko
Tiedot
Puolue:  Sosiaalidemokraatit
Helle Degn (s. 20. lokakuuta 1946 Kööpenhamina) on tanskalainen sosiaalidemokraattinen poliitikko. Hän on istunut kansankäräjillä vuosina 1971–1975 ja 1977–2000 sekä toiminut Tanskan kehitysapuministerinä vuosina 1993–1994. Koulutukseltaan hän on opettaja.
Aiheesta muualla

Helle Degn Tanskan kansankäräjien verkkosivuilla (tanskaksi)
Kuvia tai muita tiedostoja aiheesta Helle Degn Wikimedia Commonsissa